text: Bir dəfə bənzər hadisə mənim də başıma gəlib bir neçə il öncə və hadisədən sonra oralara daha getmədim. Elə 20 Yanvar-Bravonun da açılmağı ərəfələri idi, artıq ora gedirəm. Təsəvvür edin, daimi istifadə etdiyim supermarketdir (Tbilisi prospektində), özüm üçün araba ilə gəzirəm və vatsapda bir az başım qarışdı söhbətə və alış verişi bir az gec edəsi oldum. Araba ilə gəzə-gəzə yazışıram, bir nəfər mühafizəçi xanım yaxınlaşdı, təlaş və həyəcan içində ki, "siz bayaqdan neynirsiz? Gəzib qiymətləri telefona yazırsız, heç nə də almırsız. Bayaqdan sizə baxıram", filan. Adamın etmədiyi bir şeyi deyəndə beyin daha da pis çönür. Dedim, elə şey etmirəm birincisi, ikincisi də edirəmsə də lap yaxşı eləyirəm. Kim mənə bunu qadağa qoya bilər ki?! Deyir, verin telefona baxım içindəkilərə, filan)) Dedim, deyəsən ağlınızı itirmisiz. Dedim, nəinki sən, heç müdirin, polis gəlsə belə telefonumu vermərəm, nə də kimsə baxa bilməz. Nə isə, söhbət uzandı, adminstrator gəldi, söhbətə bələd oldu. Üzrxahlıq etdi məndən və həmin mühafizəçini elə azdırdı ki, gözə görünmədi)) Sonra bazarlığa başlayanda görürəm həmin mühafizəçi uzaqdan məni görən kimi girir başqa şöbələrin arasına, gizlənir)) Tövsiyyəm budur, kim istəyir şəkil çəksin, qiymət yazsın. Kimsə telefonu əlinizdən alıb müdaxilə edə bilməz. İctimaiyətə açıq yerdir, qanun çərçivəsində nə istəyirəm onu da edirəm.